URDHËR
Nr. 621, datë 8.6.2026
PËR DISA MASA MBROJTËSE NDAJ SËMUNDJES SË DERMATOZËS NODULARE TË GJEDHIT (LUMPY SKIN DISEASE), NË SHTETIN E ITALISË
Mbështetur në nenin 102, pika 4 të Kushtetutës, dhe pikës 1, të nenit 43, të ligjit nr. 10465, datë 29.9.2011, “Për shërbimin veterinar në Republikën e Shqipërisë”, të ndryshuar,
URDHËROJ:
1. Ndalimin e importit dhe tranzitimit nga zonat e përcaktuara në pikën 2 të këtij urdhri për në territorin e Republikës së Shqipërisë, të: 

a) të gjitha kafshëve të gjalla të llojit gjedh dhe buajve të ujit;

b) qumështit të papasterizuar, ku nuk është arritur shkatërrimi i virusit dhe që nuk janë marrë masat e nevojshme paraprake pas përpunimit të tij për të shmangur kontaktin e qumështit me çdo burim të mundshëm të virusit të dermatozës nodulare të gjedhit;

c) spermës dhe embrioneve të kafshëve të llojit gjedh dhe të buajve të ujit;

ç) miellit të mishit, miellit të gjakut, mishit të ndryshëm nga mishi i muskujve skeletorë ose kocka nga kafshët e llojit gjedh dhe nga buajt e ujit;

d) lëkurës së patrajtuar ku nuk është siguruar shkatërrimi i virusit dhe që nuk janë marrë masat e nevojshme paraprake pas përpunimit të tij për të shmangur kontaktin e lëkurëve të patrajtuara me çdo burim të mundshëm të virusit të dermatozës nodulare të gjedhit.

2. Zonat e prekura me sëmundjen e dermatozës nodulare të gjedhit (lumpy skin disease), të shfaqur në shtetin e Italisë, janë sipas tabelës së mëposhtme:

	Nr.
	Ndarja administrative e nivelit 1
	Ndarja administrative e nivelit 2
	Ndarja administrative e nivelit 3*

	1.
	Sardegna
	Sud Sardegna
	San Vito*

	2.
	Sardegna
	Sud Sardegna
	Muravera*

	3.
	Sardegna
	Sud Sardegna
	Ballao*

	4.
	Sardegna
	Sud Sardegna
	Villaputzu*

	5.
	Sardegna
	Oristano
	Paulilatino*

	6.
	Sardegna
	Nuoro
	Oniferi*

	7.
	Sardegna
	Nuoro
	Orani*

	8.
	Sardegna
	Nuoro
	Orotelli*

	9.
	Sardegna
	Nuoro
	Olzai*

	10.
	Sardegna
	Nuoro
	Orgosolo*

	11.
	Sardegna
	Nuoro
	Nuoro*

	12.
	Sardegna
	Nuoro
	Urzulei*

	13.
	Sardegna
	Nuoro
	Sarule*

	14.
	Sardegna
	Nuoro
	Dorgali*

	15.
	Sardegna
	Nuoro
	Mamoiada*

	16.
	Sardegna
	Sassari
	Bottidda*

	17.
	Sardegna
	Sassari
	Bono*

	18.
	Sardegna
	Sassari
	Benetutti*

	19.
	Sardegna
	Sassari
	Buddusò*

	20.
	Sardegna
	Oristano
	Cuglieri*

	21.
	Sardegna
	Nuoro
	Bitti*

	22.
	Sardegna
	Sassari
	Padru*

	23.
	Sardegna
	Sassari
	Burgos*

	24.
	Lombardia
	Mantua
	Porto Mantovano*


Shënim. Simboli (*) nënkupton zonën e infektuar që bllokohet.

3. Autoriteti Kombëtar i Ushqimit dhe Autoriteti Kombëtar i Veterinarisë dhe Mbrojtjes së Bimëve të informojë të gjithë subjektet importuese të kafshëve të llojit gjedh dhe të buajve të ujit, qumështit, spermës dhe embrioneve të kafshëve të llojit gjedh dhe të buajve të ujit, miellit të mishit, miellit të gjakut, mishit të ndryshëm nga mishi i muskujve skeletorë ose kocka dhe lëkurëve të patrajtuara të kafshëve të llojit gjedh dhe të buajve të ujit për hyrjen në fuqi të këtij urdhri.

4. Ky urdhër nuk zbatohet për ngarkesat e certifikuara para datës së hyrjes në fuqi të këtij urdhri.

5. Autoriteti Kombëtar i Ushqimit të informojë rregullisht brenda 24 orëve Autoritetin Kombëtar të Veterinarisë dhe Mbrojtjes së Bimëve, Drejtorinë e Përgjithshme të Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit për çdo ngarkesë të të gjitha kafshëve të gjalla të llojit gjedh dhe buajve të ujit, qumështit, spermës dhe embrioneve të kafshëve të llojit gjedh dhe të buajve të ujit, miellit të mishit, miellit të gjakut, mishit të ndryshëm nga mishi i muskujve skeletorë ose kocka dhe lëkurëve të patrajtuara të kafshëve të llojit gjedh dhe të buajve të ujit.

6. Urdhri nr. 620, datë 26.6.2025, “Për disa masa mbrojtëse ndaj sëmundjes së dermtozës nodulare të gjedhit (lumpy skin disease), të shfaqur në shtetin e Italisë”, shfuqizohet.

7. Për zbatimin e këtij urdhri ngarkohen Drejtoria e Përgjithshme e Zhvillimit në Fushën e Sigurisë Ushqimore, Veterinarisë, Mbrojtjes së Bimëve dhe Peshkimit, Autoriteti Kombëtar i Veterinarisë dhe Mbrojtjes së Bimëve dhe Autoriteti Kombëtar i Ushqimit.

Ky urdhër hyn në fuqi menjëherë dhe botohet në Fletoren Zyrtare.

